برازیلیا-دا باش وئرمیش سوروشمه نتیجه‌سینده 11 نفر اؤلوب، ان آز 7 نفر یارالانیب، داها ایکی مین اینسان اؤز ائولرینی ترک ائتمک مجبوریتینده قالیب.
بو باره‌ده یانغین سؤن‌دورن‌لر معلومات یاییب.
ایتکین دوشن 6 نفرین تاپیلماسی اوچون آختاریش فعالیت‌لری‌نین داوام ائتدیگی بیلدیریلیب. بو آرادا بیر قادین خسته‌خانادا آغیر وضعیتده‌دیر، باشقا حامله بیر قادین ایسه ایتکین دوشوب.
طبیعی فلاکت رسیفی قصبه سینده باش وئریب. سوروشمه چرشنبه گونو سحر ساعات لاریندان اعتباراً یاغان گوج‌لو یاغیش‌لاردان سونرا یارانیب. نتیجه‌ده بیر نئچه بینانین دیوارلاری داغیلیب، آغاج‌لار آشیب، یاغیش‌لار داشقین‌لار عمله گتیریب.
داشقین‌لارین تأثیرلی اولدوغو بؤلگه‌لرده بعضی رسمی قوروم‌لارلا مکتب‌لر تعطیل ائدیلیب.
قئید ائده کی، رکیفه شهرینده کئچن آی گوج‌لو یاغیش‌لارین سبب اولدوغو داشقین و سوروشمه‌لر نتیجه‌سینده 9 آدام حیاتینی ایتیرمیشدی.
